गंगा के जलस्तर में वृद्धि के कारण पानी बलिया शहर के बेदुंआ व जापलिनगंज इलाके में सड़क पर पहुंच गया है। मीरजापुर में सेना को सतर्क कर दिया गया है। भदोही, चंदौली और गाजीपुर जिलों की स्थिति भी कमोबेश ऐसी ही है। सोनभद्र में दो हजार से अधिक मकानों के डूबने की आशंका है। कई एनएच बाधित एनएच-19 के छपरा-हाजीपुर वाले हिस्से में चिरांद से सिंगही, अवतार नगर और डोरीगंज वाले इलाके में सड़क पर पांच फीट पानी है। इस कारण इस इलाके में परिचालन ठप हो गया है। वहीं एनएच-19 के रिविलगंज के समीप भी सड़क पर दो फीट पानी है। यह सड़क मांझी होते हुए बलिया जाती है। वहीं पटना जिले के एनएच 30-ए के संबंध में बताया गया कि दनियावां के समीप काउजवे पर छह इंच पानी चढ़ गया है।